Návrh na zmenu uznesenia vlády SR č. 1339 z 11. decembra 2002 k návrhu na použitie
prostriedkov štátneho rozpočtu, uvedených v zákone č. 586/2001 Z. z. o štátnom rozpočte na rok 2002 v kapitole Všeobecná správa – Sociálne a kultúrne potreby rómskej komunity – VII. časť v znení uznesenia vlády SR č. 216 z 26. marca 2003.

 
Ministerstvo kultúry Slovenskej republiky navrhuje zmenu uznesenia vlády č. 1339 z 11. decembra 2002 bod B.2. v znení uznesenia vlády č. 216 z 26. marca 2003 z dôvodov žiadosti o predĺženie výnimky z časového použitia finančných prostriedkov do 31.12.2003.

Uznesením vlády č. 1339 bolo uložené podpredsedovi vlády a ministrovi financií SR 
v bode B.1. uvoľniť finančné prostriedky z kapitoly Všeobecná pokladničná správa 

- Krajskému úradu Banská Bystrica na kapitálové výdavky v sume 600 000,- Sk 
   podľa prílohy k uzneseniu vlády SR, bod 10 pre obecný úrad Chanava, okres Rimavská   
   Sobota na dokončenie Diakonického centra pre Reformovanú kresťanskú cirkev,

 a v bode B.2. poskytnúť výnimku z časového použitia prostriedkov do 30. júna 2003.

Uznesením vlády č. 216 z 26. marca 2003 bodom A.2. bol zmenený text v bode č. 10 prílohy uznesenia vlády č. 1339, kde „Krajský úrad Banská Bystrica“ bol zmenený na „Ministerstvo kultúry SR“ a text „Obecný úrad Chanava, okres Rimavská Sobota“sa zmenil na „Reformovanú kresťanskú cirkev na Slovensku – cirkevný zbor Chanava“

	Vzhľadom na skutočnosť, že investor -  Reformovaná kresťanská cirkev na Slovensku – nezabezpečil pred uplynutím termínu poskytnutej výnimky z časového použitia prostriedkov v zmysle bodu B.2. unesenia vlády č. 1339 z 11. decembra 2002, podklady potrebné pre vypracovanie zmluvy na poskytnutie účelovo určených finančných prostriedkov, Ministerstvo kultúry SR navrhuje v súlade so znením § 54 ods. 1 písm. f zákona NR SR         č. 303/1995 Z. z. o rozpočtových pravidlách v znení neskorších predpisov predĺžiť výnimku z časového použitia finančných prostriedkov do 31.12.2003.